Alcuïnus by Karel die Grote Alcuïnus van York (735 - 804) was 'n Engelse geleerde, geskiedskrywer en digter (in Latyn), gebore in York. Hy het in Aken leermeester, vriend en raadsman van Karel die Grote geword, wat hom aan die hoof van sy skoolstelsel geplaas het. Hy is ook bekend as Alcuïnus van Tours, na die plek waar hy laastens ab geword en oorlede is. Bron: Die Afrikaanse Kernensiklopedie, J.P. Scannell (red.), 1965 Laat weet as u oor addisionele inligting beskik wat ons hier kan bywerk.